Ba lela ka dimausu
Baagi ba motse wa Metsimotlhabe ba lela selelo sa khuranyo ya meno ka beng ba dimausu ba motse oo ba ba reng ba tlatsatlatsa matlakala kwa maemelong a dipagamo a motse. Banni ba buile seo mophuthegong ya kgotla e e neng e buisiwa ke modulasetilo wa khansele-potlana yaThamaga-Mogoditshane Rre Duncan Ramasiagopana kwa motseng oo. Banni ba re dimausu tse difolodisa maiteko a go phepafatsa motse ka lenaneo la Ipelegeng mme ebile didirisiwa ke dirukutlhi go iphitlha ka ebile go lemogilwe fa dingwe tsa tsone direkisa motokwane. Mothusa kgosi Rre MaganelwaMmipi le ene o supile fa seemo se sa mo jese monate segolo jang ka lefelo leole le mo matlhong a setshaba le baeng tota. Mongwe wa banni, Mme Segomotso Gobuiwang o dumalane lemafoko a ga kgosi mme a re ga se kgang ya dimausu fela. A re motse waMetsimotlhabe ga o lebege ka o tletse ka matlakala a tshwana metseto ya bana ledithaere tse di latlhelwang mo nokeng ya motse oo. Banni ba ne ba tsweletse kago kopa khansele gore dimausu tseo di ntshiwe bogolo bagwebi ba dirise mekhukhuya nakwana e ba ka tsamayang ka yone fa ba golola maitseboa. Fa a tswa la gagwemodulasetilo Rre Ramasiagopana o ile a dumalana le se se builweng ke morafe are o iponetse seo fa a tsena ka motse a re go tshwanetse ga buiwa le bone bagwebibao. Le fa go ntse jalo a re bonee le makhanselara ga ba na thata epe e ba e filweng ke molao go ka koba bathoba, a re o tlaa isa kgang eo kwa go ba ba lebaneng. 